Sint-Martinustsjerke (Makkum)

De Sint-Martinustsjerke yn Makkum yn 'e gemeente Súdwest-Fryslân wie in earder roomsk tsjerkegebou. De parochy hat de tsjerke yn 2017 ferkocht oan 'e Algemiene Tsjerke en hold op 2 april 2017 foar it lêst in misse yn 'e tsjerke. Sûnt makket de roomske parochy út en troch gebrûk fan 'e minnistetsjerke fan Makkum.  

 Skiednis 
De oan Sint-Martinus of Sinte-Marten wijde tsjerke waard yn 1938 boud en ferfong in âldere tsjerke út 1861. De trijeskippige tsjerke is in tradisjonalistysk ûntwerp fan J. Starmans. De njonkenlizzende pastorije waard yn 'e selde styl boud as de tsjerke. 

It koer fan 'e tsjerke is rjocht sletten en oan 'e sydkant stiet in sealtektoer. 

De brânskildere ruten binne yn 1989 ynbrocht en komme oarspronklik út de Sint-Martinustsjerke fan Utert. De ruten waarden yn 1901 makke troch H. Geuer.

 Oargel 
It oargel datearre fan 1929 en waard boud troch de oargelfirma Bernard Pels. It oargel hie 9 registers op twa manualen en pedaal. Nei de ferkeap fan it tsjerkegebou is it Pels-oargel troch de firma Adema demontearre en opslein.Oargeldatabase

 Keppeling om utens 
 Orgelsite:disposysje oargel
 Hillige Titus Bransma-parochy

Kategory:Bouwurk út 1938
Kategory:Bouwurk yn Makkum
Kategory:Tsjerkegebou yn Súdwest-Fryslân
Kategory:Tsjerkegebou yn Wûnseradiel
Kategory:Tsjerkegebou yn it bisdom Grins-Ljouwert